第一百一十二章 打保齡記(下)
第二局正式開始。頭五round都算略有進步,我同阿Paul各自打咗一次全中,Winnie都少咗落坑,而晴晴都進步咗少少。
至於David佢地同第一局嘅表現都差唔多。
「你覺得我地仲有冇得追?」阿Paul問我。
「好難講~」我回應。
打多五round之後,第二局終於完結。
經過第二局嘅比賽,我嘅得分係131分,Winnie得分係42分,阿Paul得分係99分,晴晴得分係58分,第二局總分係330分。加埋第一局嘅分,總分係615分。
至於David戈組,David得分係133分,Zoe得分係105分,Jenny得分係66分,阿俊得分係80分,第二局總分係374分。加埋第一局嘅分,總分係762分。
緊接落嚟第三局正式開始。
其實大家都唔在乎結果,咪當玩吓、輕鬆吓。
「男班長,我地一齊加油啦~」Winnie對我講。
「嗯~ 加油啦~」我回應。
第三局嘅比賽我地組大家都有進步,Winnie已經慢慢掌握倒打保齡戈種技巧。
經過第三局嘅比賽,我嘅得分係146分,Winnie得分係58分,阿Paul得分係110分,晴晴得分係72分,第三局總分係386分。加埋頭兩局嘅分,總分係1001分。
至於David戈組,David得分係108分,Zoe得分係88分,Jenny得分係61分,阿俊得分係70分,第三局總分係327分。加埋頭兩局嘅分,總分係1079分。
我地已經打咗三局,球道上嘅燈已經熄咗,而顯示分數嘅螢幕亦都變咗做一啲動畫。
雖然我地輸咗,不過大家都好享受打保齡嘅過程。而且,大家嘅表現都有所進步。
之後,我地換番自己對鞋同埋還番對鞋去counter。
我地離開保齡球場,去咗附近嘅一間便利店買嘢飲。Winnie買咗盒朱奶,阿Paul買咗枝可樂,晴晴買咗枝寶礦力,我就買咗枝檸檬茶。
「你地飲咩呀~?」我問David佢地。
David同Zoe揀咗兩枝綠茶,阿俊揀咗枝可樂,Jenny揀咗枝烏龍茶。跟住我同阿Paul就夾份去比錢請佢地四個飲。
「你都打得幾好吖,下次再一齊嚟玩過吖。」David向我講。
「好呀,下次再玩過~」我回應。
David同Zoe啱啱先和好如初,佢地約咗一齊去踩單車。阿Paul同晴晴番I大拎嘢,而阿俊同Jenny就去附近搭巴士走。
分別之後,我同Winnie行番去沙田火車站搭巴士番去。
「有冇咁中意飲朱奶呀~?」我問Winnie。
「你遲啲就會知點解~」Winnie回應。
今日打保齡嘅過程非常刺激。